als_Latn dik_Latn sag_Latn
Një ditë me Kombëtaren e Kosovës
Një ekskursion Prishtinë – Prekaz– Mitrovicë do të shënojë ditën e parë të përfaqësueses, e cila në orën 16:00 zhvilloi një stërvitje në stadiumin e KEK-ut në Obiliç. Një “team-building” në kohë të shkurtër bëri edhe trajneri i përfaqësueses së Kosovës në futboll, Albert Bunjaku, i cili me të përzgjedhurit e tij bëri një ekskursion në disa vende të Kosovës. Në orën 09:00, stafi i përfaqësueses dhe ekipi vizituan varrin e Presidentit të pare të Kosovës, Ibrahim Rugova, ndërsa para orës 10:30 do të vizitojnë edhe varrin e komandantit legjendar të UÇK-së, Adem Jashari dhe familjarëve të tij në Prekaz.
Grumbullimi i parë – Çka ndodhi në ditën e parë të grumbullimit të ekipit të Kosovës? Çka iu kërkoi trajneri atyre dhe çka ata trajnerit? Pas njohjeve me njëri-tjetrin me stafin dhe lojtarët, futbollistët kanë marrë dhomat, ndërsa disa prej tyre kanë bërë edhe “fotot” e para me të cilat do të kenë kujtimet e grumbullimit të parë. Në ditën e parë, sipas një burimi brenda “ekipit” të Kosovës, trajneri ua ka lënë lojtarëve të shënojnë atë që duan dhe nuk duan ta bëjnë, duke vendosur rregullat. Por pyetja e dytë ka qenë se si ndjehen ata në këtë grumbullim. Ndër rregullat e caktuara ka pasur ndër më të ndryshmet, ndërsa në pyetjen e dytë, shumica kanë shkruar se vendlindja, atdheu, shteti, lidhja familja kanë qenë ato që i kanë sjellë në këtë grumbullim. Kësaj i është kundërvënë trajneri Albert Bunjaku me një mbishkrim: “Sot fillon rrugëtimi ynë për Botërorin 2018”.
04.03.2014
Burimi: Sport Ekspres
als_Latn als_Latn als_Latn unk min_Latn